Държавен вестник, бр. 23, 2021 г., стр. 7

БРОЙ  23	
Д Ъ Р Ж А В Е Н  В Е С Т Н И К 	
СТР.  7  
Чл. 18. (1) Потребителят упражнява пра-
вото си да развали договора, като уведоми 
търговеца за решението си да развали договора.
(2) При разваляне на договора търговецът 
възстановява на потребителя всички суми, 
платени от него по договора.
(3) Когато договорът предвижда предоста-
вянето на цифрово съдържание или цифрова 
услуга срещу заплащане на определена цена 
и в рамките на определен период от време и 
цифровото съдържание или цифровата услуга 
са били в съответствие за известен период от 
време преди развалянето на договора, тър-
говецът възстановява на потребителя само 
пропорционална част от цената, платена от 
потребителя, която съответства на периода 
от време, през който цифровото съдържание 
или цифровата услуга не са били в съответ-
ствие, както и всяка част от цената, платена 
предварително от потребителя за всеки период 
от време на договора, който би оставал, ако 
договорът не беше развален.
(4) При разваляне на договора за предоставя-
не на цифрово съдържание или цифрова услуга 
търговецът е длъжен да спазва изискванията 
на Регламент (ЕС) 2016/679 на Европейския 
парламент и на Съвета от 27 април 2016 г. 
относно защитата на физическите лица във 
връзка с обработването на лични данни и от-
носно свободното движение на такива данни 
и за отмяна на Директива 95/46/EО (ОВ, L 
119/1 от 4 май 2016 г.), наричан по-нататък 
„Регламент (ЕС) 2016/679“, и на Закона за 
защита на личните данни.
(5) Търговецът е длъжен да се въздържа от 
използване на всяко съдържание, което е раз-
лично от лични данни и което е предоставено 
или създадено от потребителя при използване 
на цифровото съдържание или цифровата ус-
луга, предоставени от търговеца, с изключение 
на случаите, когато съдържанието:
1. няма приложение извън контекста на 
цифровото съдържание или цифровата услуга, 
предоставено/предоставена от търговеца;
2. се отнася само до дейността на потре-
бителя при използване на цифровото съдър-
жание или цифровата услуга, предоставено/
предоставена от търговеца;
3. е било обобщено с други данни от тър-
говеца и не може да бъде отделено от другите 
данни или може да бъде отделено от тях само 
посредством непропорционални усилия, или
4. е било създадено съвместно от потре-
бителя и от други лица и други потребители 
могат да продължат да го използват.
(6) При искане от страна на потребителя 
търговецът предоставя на негово разположение 
всяко цифрово съдържание, което не съставля-
ва лични данни, предоставено или създадено 
от потребителя по време на използване на 
цифровото съдържание или цифровата услуга, 
предоставени от търговеца, с изключение на 
случаите по ал. 5, т. 1 – 3. Потребителят има 
право да получи това цифрово съдържание 
безплатно, без да бъде възпрепятстван от 
търговеца в рамките на разумен срок и в 
широко използван машинночетим формат.
(7) При разваляне на договора от страна 
на потребителя търговецът може да възпре-
пятства всяко по-нататъшно използване на 
цифровото съдържание или цифровата услуга, 
като например направи цифровото съдър-
жание или цифровата услуга недостъпни за 
потребителя или като блокира профила на 
потребителя.
(8) Разпоредбата на ал. 7 не възпрепятства 
прилагането на ал. 6.
Чл. 19. (1) След развалянето на договора 
потребителят се въздържа да използва цифро-
вото съдържание или цифровата услуга и да 
ги предоставя на трети лица.
(2) Когато цифровото съдържание е пре-
доставено на материален носител, потреби-
телят по искане и за сметка на търговеца 
връща материалния носител на търговеца 
без необосновано забавяне. Търговецът може 
да поиска връщане на материалния носител 
в срок 14 дни, считано от датата, на която е 
бил уведомен за решението на потребителя 
да упражни правото си да развали договора.
(3) Потребителят не дължи плащане за 
използване на цифровото съдържание или 
цифровата услуга в периода, предшестващ 
развалянето на договора, през който цифро-
вото съдържание или цифровата услуга не са 
отговаряли на индивидуалните и обективните 
изисквания за съответствие и на изисквания-
та за интегриране на цифровото съдържание 
или цифровата услуга в цифровата среда на 
потребителя.
Чл. 20. (1) Когато потребителят е упраж-
нил правото си на намаляване на цената на 
цифровото съдържание или цифровата услуга 
съгласно чл. 17, ал. 4 и 5 или е упражнил 
правото си да развали договора съгласно 
чл. 18, ал. 2 и 3, търговецът възстановява 
всички суми, дължими на потребителя, без 
необосновано забавяне и не по-късно от 14 дни, 
считано от датата, на която е бил уведомен 
за решението на потребителя да упражни 
правото си за намаляване на цената или за 
разваляне на договора.
(2) Търговецът е длъжен да възстанови 
получените суми, като използва същото пла-
тежно средство, използвано от потребителя 
за плащане на цифровото съдържание или 
цифровата услуга, освен ако потребителят е 
изразил изричното си съгласие за използване 
на друго платежно средство и при условие че 
това не е свързано с разходи за потребителя.
(3) Търговецът не може да налага на по-
требителя никакви такси във връзка с възста-
новяването на суми на потребителя.